钦定古今图书集成/明伦汇编/氏族典/第421卷 > 《廖用贤尚友录》 > 尹玉
## 钦定古今图书集成/明伦汇编/氏族典/第421卷 > 《廖用贤尚友录》 > 尹玉

按《宋史尹玉传》：“玉，宁都人。以捕盗功为赣州三砦巡
检。秩满城居，从文天祥勤王。及天祥至平江，调玉同
淮将张全、广将朱华拒元兵，战于伍牧。全等败，以淮、
广军先遁，赣州四指挥军亦遁，惟玉残军五百，殊死
战。玉手杀数十人，箭集于胄如猬毛，援绝力屈，遂被
执死。馀兵犹夜战，杀人，马蔽田间，无一降者。”